በአዲስ አበባ ከተማ  ለስደት ተጋላጭ የሆኑ 1ሺ 500  ወጣቶችና ሴቶችን  ተጠቃሚ የሚያደርግ  ፕሮጀክት ይፋ ሆነ
በአዲስ አበባ ከተማ ለስደት ተጋላጭና ከስደት ተመላሽ የሆኑ 1ሺህ 500 ወጣቶችና ሴቶችን ተጠቃሚ የሚያደርግ የፓይለት ፕሮጀክት ይፋ  ሆነ።ፕሮጀክቱ  በአዲስ አበባ የሚገኙና  ለስደት  ተጋላጭ የሆኑ 1ሺህ 200 እንዲሁም  300 የሚሆኑ ከስደት ተመላሽ  የሆኑ ወጣቶችና ሴቶችን የሚያሳትፍ  መሆኑ ተገልጿል ።“ በአገር ሰርቶ መለወጥ ይቻላል ” በሚል መሪ ቃል የተጀመረው  ፕሮጀክቱ  የአውሮፓ ህብረት  በመደበው  2ነጥብ 5  ሚሊዮን  ዩሮ ወይም  61  ሚሊዮን ብር የገንዘብ ድጋፍና በኢትዮጵያ የጣሊያን ኢምባሲ አስተባባሪነት እንደሚካሄደም ፕሮጀክቱ  ይፋ  በተደረገበት  ወቅት ተገልጿል ።በፕሮጀክቱ የታቀፉት ወጣቶችና ሴቶች በመጀመሪያ የ3ወር ሥልጠና ሥልጠና የሚሠጣቸው ሲሆን ከሥልጠናው በኋላም ተጨማሪ የ3 ወር ተግባር ተኮር ሥልጠና እንደሚሠጣቸውም  ተመልክቷል ።